[{"text_idx": "#000000", "text": "Prif Weinidog yn amddiffyn record Llafur"}, {"text_idx": "#000001", "text": "Mae arweinydd Llafur Cymru, Carwyn Jones wedi amddiffyn record ei lywodraeth yng Nghymru, gan ddweud bod yr economi, a gwasanaethau cyhoeddus Cymru, yn cryfhau oherwydd polisi\u0308au Llafur."}, {"text_idx": "#000002", "text": "Roedd Mr Jones yn siarad wrth i'w blaid gwrdd yn Brighton ar gyfer eu cynhadledd flynyddol."}, {"text_idx": "#000003", "text": "Yn o\u0302l Mr Jones: \"Rydym wedi gweld y ffigyrau gorau ar gyfer buddsoddi yng Nghymru ers 30 mlynedd. Mae gan ein pobl ifanc hyder newydd, mae diweithdra yn gostwng ac mae'r economi yn gwella.\""}, {"text_idx": "#000004", "text": "\"Mae safonau addysg yn codi, y gwasanaeth iechyd yn gwella- ac mae hyn oll yn digwydd er gwaethaf toriadau o 10% i'n cyllideb gan lywodraeth y DU."}, {"text_idx": "#000005", "text": "Dywedodd Carwyn Jones, fydd yn arwain ymgyrch ei blaid yn etholiadau'r Cynulliad yn 2016: \"Mae ein gwrthwynebwyr yn cyhuddo ni o golli stem.\""}, {"text_idx": "#000006", "text": "\"Mae'n rhaid i ni ddangos bod gennym ni syniadau newydd, ein bod yn barod i arwain Cymru am bum mlynedd, a thu hwnt i hynny hefyd.\""}, {"text_idx": "#000007", "text": "Wrth annerch ffyddloniaid y blaid yn y gynhadledd roedd gan Mr Jones air o gysur i arweinydd newydd Llafur, Jeremy Corbyn."}, {"text_idx": "#000008", "text": "\"Mae yna lot o eiriau dwl wedi cael eu 'sgwennu am uchelgais etholiadol Llafur yn dilyn buddugoliaeth Jeremy."}, {"text_idx": "#000009", "text": "\"Gadewch i mi ddweud- fel rhywun sydd wedi ennill etholiad arweinyddiaeth ac etholiad Cynulliad - mae unrhyw un sydd yn medru ennill 60% o'r bleidlais o ddifri' yngly\u0302n ag ennill etholiadau.\""}, {"text_idx": "#000011", "text": "Prif Straeon'Dim synnwyr gadael Cymru i ddal y tre\u0302n i'r de'Cyhoeddwyd6 awr yn o\u0302lBwcabws: 'Sut fydda i'n mynd at y doctor nawr?'Cyhoeddwyd3 awr yn o\u0302lAbertawe: Dyn 80 oed wedi ei gyhuddo o lofruddiaethCyhoeddwyd3 awr yn o\u0302l"}, {"text_idx": "#000013", "text": "Bwcabws: 'Sut fydda i'n mynd at y doctor nawr?'"}, {"text_idx": "#000014", "text": "Abertawe: Dyn 80 oed wedi ei gyhuddo o lofruddiaeth"}, {"text_idx": "#000018", "text": "Ateb y Galw: Efa Lois"}, {"text_idx": "#000021", "text": "Ifan Phillips a'i bositifrwydd i'r dyfodol"}]